CELEX: C2004/228/39
Language: fi
Date: 2004-09-11 00:00:00
Title: Asia C-239/04: Euroopan yhteisöjen komission 8.6.2004 Portugalin tasavaltaa vastaan nostama kanne

11.9.2004   
            
            
               FI
            
            
               Euroopan unionin virallinen lehti
            
            
               C 228/20
            
         Euroopan yhteisöjen komission 8.6.2004 Portugalin tasavaltaa vastaan nostama kanne
   (Asia C-239/04)
   (2004/C 228/39)
   Euroopan yhteisöjen komissio on nostanut 8.6.2004 Euroopan yhteisöjen ensimmäisen oikeusasteen tuomioistuimessa kanteen Portugalin tasavaltaa vastaan. Kantajan asiamiehet ovat Michel van Beek ja António Caeiros, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa, että Portugalin hallitus ei ole noudattanut luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1), sellaisena kuin se on muutettuna 27.10.1997 annetulla direktiivillä 97/62/EY (2), 6 artiklan 4 kohdan mukaisia velvoitteitaan, koska se on toimeenpannut sellaista moottoritietä koskevan hankkeen, jonka linjaus kulkee Castro Verden erityisten suojelutoimien alueen (ESA) läpi, huolimatta ympäristövaikutusten arvioinnin kielteisistä arvioista ja siitä, että linjaukselle oli vaihtoehtoisia ratkaisuja;
            
         
               —
            
            
               velvoittaa Portugalin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Portugalin viranomaiset toimeenpanivat sellaista moottoritietä koskevan hankkeen, jonka linjaus (Aljustrel—Castro Verde -osuus) ylittää Castro Verden erityisten suojelutoimien alueen (ESA), huolimatta siitä, että:
   
               —
            
            
               hankkeen ympäristövaikutusten arviointi kyseisen osuuden linjauksen osalta osoittaa selvästi, että kyseisellä linjauksella on tosiasiallisesti merkittäviä kielteisiä vaikutuksia seitsemääntoista direktiivin 79/409/ETY liitteessä I lueteltuun luonnonvaraiseen lintulajiin ja
            
         
               —
            
            
               kyseisen osuuden linjaukselle oli todellisia vaihtoehtoisia ratkaisuja, jotka sijaitsivat Castro Verden ESA:n ulkopuolella ja Portugalin viranomaisten mainitsemien paikkakuntien asutusalueen ulkopuolella. Siltä osin kuin nämä alueet sijaitsevat Castro Verden ESA:n länsipuolella olevassa ”käytävässä” tämän ESA:n ja IC 1 -tien välissä, ne sijaitsevat tasankoalueella, jolla on hyvin alhainen väestötiheys, minkä vuoksi Portugalin viranomaiset olisivat voineet valita jonkin näistä vaihtoehdoista ilman merkittäviä teknisiä ongelmia ja ilman kohtuuttomia lisäkustannuksia.
            
         Tämän vuoksi Portugalin tasavalta ei noudattanut direktiivin 92/43/EY 6 artiklan 4 kohtaa. Tässä säännöksessä jäsenvaltiolle annetaan lupa toteuttaa suunnitelma tai hanke, jonka ympäristövaikutusten arviointi sisältää kielteisiä arvioita, ainoastaan, jos vaihtoehtoisia ratkaisuja ei ole.
   
      (1)  EYVL L 206, 22.7.1992, s. 7.
   
      (2)  EVYL L 305, 8.11.1997, s. 42.